Outi Vaarala

Outi Minna Anneli Vaarala (s. 27. syyskuuta 1962, Rovaniemi) on suomalainen lääkäri, immunologi ja lääkeyhtiö Orionin tutkimus- ja tuotekehitysjohtaja. Hän on myös Tampereen yliopiston hallituksen jäsen.  Vaarala on toiminut Helsingin yliopiston osa-aikaisena tutkimusjohtajana (2014–2019). Hän on ollut julkisuudessa muun muassa johdettuaan THL:ssä tutkimushanketta, joka selvitti että Pandemrix-rokoteen viruskomponentti lisäsi aikanaan narkolepsiariskiä. 

Vaarala valmistui Helsingin yliopistosta lääkäriksi (LL) vuonna 1990 ja lääketieteen tohtoriksi (LKT) vuonna 1991. Hänen  englanninkielinen, immunologian alaan kuuluva väitöskirjansa (1991) oli otsikoitu Cardiolipin-binding antibodies in patients with infections and autoimmune disorders. Hän on ollut Helsingin yliopiston immunologian dosentti vuodesta 1996.

Työurallaan Vaarala on ollut muun muassa Linköpingin yliopiston lastenimmunologian professori (2001–2004, osa-aikainen 2005–2009), Kansanterveyslaitoksen tutkimusprofessori (2005–2007), THL:n Rokotusten ja immuunisuojan osaston yksikönpäällikkö ja tutkimusprofessori (2008–2014). Ennen siirtymistään Orioniin kesäkuussa 2020 Vaarala työskenteli ruotsalais-brittiläisen Astra Zeneca -lääkeyhtiön osastonjohtajana (vuodesta 2014).
 
Suomen Tiedeseuran jäsen Vaarala on ollut vuodesta 2006 ja Suomalaisen tiedeakatemian jäsen vuodesta 2014.

Lähteet

Aiheesta muualla
Outi Vaaralan Google Scholarin profiili  (scholar.google.com)
Outi Vaarala. AstraZenec (AZ) Respiratory and Inflammation iMED (R&I iMED); MD, PhD, Professor of pediatric immunology  (researchgate.net)

Vuonna 1962 syntyneet
Elävät henkilöt
Suomalaiset lääkärit
Immunologit
Suomalaiset professorit
Ruotsin yliopistojen professorit
Terveyden ja hyvinvoinnin laitos